**ОСНОВНО УЧИЛИЩЕ „ЛЮБЕН КАРАВЕЛОВ” – ГР. БУРГАС**

***Гр. Б у р г а с* 0879565088 *- директор***

 ***ул. Любен Каравелов „ № 69* 0879565077*– зам. -директор***

 **e-mail:** ***info-200207@edu.mon.bg******.*  0879565033*– канцелария***

***=================================================***

**УТВЪРЖДАВАМ:**

**Директор …....................**

 **Пепа Марчева**

**СИСТЕМА**

**Ритуализация на училищния живот**

**ОУ „Любен Каравелов“ – град Бургас**

**Учебна 2023/2024 година**

Приета на заседание на Педагогическия съвет – протокол №10 / 04.09.2023 г., и е утвърдена със заповед на директора №  РД- 10 – 1700 / 04.09.2023г.

**Обект на дейност:**

1. Изграждане на система от символи и ритуали, които да повишат у ученика мотивацията за участие в училищния и извънучилищния живот.

2. Подсилване усещането на ученика за принадлежност към неговото училище.

3. Възпитаване на ученика да бъде гражданин на България и света.

4. Приобщаване на родителската общност към дейността на училището.

**Символите и ритуалите изграждат усещането за принадлежност към една общност и уважение към институцията училище.**

 **ОУ ”Любен Каравелов” е училище със собствен облик, с богат вътрешноучилищен живот, символи, ритуали и традиции.**

**Символи**

Патрон на училището е Любен Стойчев Каравелов - български поет, писател, енциклопедист, журналист, етнограф; национален герой, поборник за освобождението на България от Османска власт.

**Знаме** на училището



**Лого** – **„Ябълката на познанието”**

**Химн** на училището

Текст: Ваньо Вълчев

Музика: Милена Добрева

„Обичам те, мое мило Отечество!” –

все тъй звучи гласът на Каравелов!

И днеска възрожденското наследство

за нас е дълг, и гордост, и повеля!

Училище любимо, ти ни даваш

крила, с които утре ще летиме –

за нашето Отечество, за слава

и за честта на българското име!

Училище любимо! Ти ни даваш

на знанието свидно светлината

и възрожденски пламък в нас изгрява,

и пали огъня си във сърцата!

„Обичам те, мое мило Отечество!” –

все тъй звучи у нас гласът на Каравелов!

И днеска възрожденското наследство

за нас е дълг, и гордост, и повеля!

Училище любимо! Каравелов

невидимо ще влиза в часовете –

щастлив от сбъднатото дело,

със бяла светлина ще свети!

„Обичам те, мое мило Отечество!” –

все тъй звучи гласът на Каравелов!

И днеска възрожденското наследство

за нас е дълг, и гордост, и повеля!

**Ученически униформи:**



**Момичета** – пола /каре - червено и черно/

- риза дълъг ръкав - червена

 - връзка за врата - каре

 - елек с емблемата на училището

 - черни обувки

 **Момчета** - панталон /черен/

 - риза дълъг ръкав - червена

 - елек с емблемата на училището

 - черни обувки

**Емблема**



**Почетни символи:**

Награждаване на **ученици**:

* **Грамота** **/лента ”Отличник на випуска”** - награждават се ученици с принос в издигане престижа на училището или отличници при официални празници и завършване на учебната година.
* **Преходна статуетка /преходен плакет/ „Ученик на годината”-** присъжда се на ученик за изключителен принос в издигане на престижа на училището.

Награждаване на **учители**:

* **Грамота -** присъжда се на учители с принос в издигане престижа на училището и постигнати високи успехи в различни сфери на образователно – възпитателния процес.
* **Преходна статуетка – „Ябълката на познанието”-** присъжда се на учителя на годината

Награждаване на **родители**:

* **Благодарност (в сайта на училището) -** изказване на писмена благодарност от Директора в сайта на училището;
* **„На родителите – с благодарност**” - церемония за връчване на **благодарствен/а/ адрес/ грамота и плакети** на родителите на изявени деца, утвърдени от Педагогическия съвет.
* **“Спомоществовател на годината”** - връчване на **преходна статуетка** за принос и активно участие в разработването на проекти и програми от международно и национално ниво, за принос в развитието и поддръжката на материално-техническата база на училището и активно участие в инициативите на Училищното настоятелство.

**Ритуали:**

* Откриване на новата учебна година и вдигане на националния флаг -15.09
* Празник на ръчичките „Да оставя следа“ – 05.10 – Международен ден на учителя
* Спомоществовател на годината - в навечерието на Деня на народните будители 01.11.2022 г.
* Прием на нови колеги в състава на колектива
* Отбелязване на националния празник на България 3 март - изпълнение на химна на Република България от всички ученици на училището – в навечерието на 3 март
* Коледен благотворителен кулинарен базар – месец декември
* Великденски благотворителен кулинарен базар – месец април
* Празничен събор, посветен на патронния празник на училището – в навечерието на 24 май
* Организиране на тържества по случай юбилейна година на училището – концерт, изложба
* Честване на 24 май
* Церемония за награждаване на „Ученик на годината” и „На родителите – с благодарност” – в навечерието на 24.05.
* Закриване на учебната година и сваляне на националния флаг - приключване на учебната година – 30.06
* Церемония за връчване на наградата ”Учител на годината” – последен Педагогически съвет